Nedlastinger-stabel 


Velkommen til Mac OS X Lion. 


Dock i Lion inneholder en 
funksjon vi kaller stabler. 
Stabler gir rask tilgang til 
filer og programmer du 
bruker ofte. 


Det er enkelt å opprette 

stabler. Flytt en mappe til høyre side av Dock. Mappen 
blir automatisk til en stabel. Når du klikker på en stabel, 
spretter den opp fra Dock enten i en vifteform eller i 

et rutenett. Åpne en fil i stabelen ved å klikke på den 
én gang. 


Mac OS X Lion leveres med to stabler som er klare 

til bruk: Dokumenter og Nedlastinger. Dokumentet 

du leser nå, åpnet du fra Nedlastinger-stabelen. 
Nedlastinger-stabelen samler alle Internett-nedlastinger 
og legger dem på et lett tilgjengelig sted. Filer du laster 
ned i Safari, Mail og iChat, legges rett i Nedlastinger- 
stabelen. Når nedlastingen av en fil er fullført, gir 
stabelen deg beskjed ved å sprette opp og ned. Den 
nye filen legges øverst slik at det er lett å finne den. 


Dokumenter 


Nedlastinger 


Stabler viser automatisk innholdet i en vifteform eller i 
et rutenett avhengig av antallet objekter. Du kan også 
vise stabelen som en liste. Foretrekker du den ene 
visningsmetoden framfor den andre? Da kan du angi at 
stabelen alltid skal åpnes på denne måten. 


Stabler viser de mest relevante objektene først. Du kan 
velge rekkefølgen, slik at objektene du synes er viktigst, 
alltid vises øverst i stabelen. Hvis du vil tilpasse en stabel, 
holder du nede Kontroll-tasten og klikker på stabelens 
symbol. Velg innstillinger fra menyen som vises. 


Hvis du vil fjerne en fil fra en stabel, åpner du stabelen 
og flytter filen til et annet sted. Hvis du vil slette en fil, 


flytter du den til papirkurven. Så hvis du vil, kan du 
kaste dette dokumentet når du har lest det. 

